ऑस्ट्रेलियन ओपन में बड़ा उलटफेर, नडाल हारे  
विश्व के शीर्ष वरीयता प्राप्त स्पेन के राफेल नडाल अपने हमवतन खिलाड़ी डेविड फेरर के हाथों पराजित होकर वर्ष के पहले ग्रैंड ऑस्ट्रेलियन ओपन से बाहर हो गए।
विश्व के शीर्ष वरीयता प्राप्त स्पेन के टेनिस खिलाड़ी राफेल नडाल अपने हमवतन खिलाड़ी डेविड फेरर के हाथों पराजित होकर वर्ष के पहले ग्रैंड ऑस्ट्रेलियन ओपन से बाहर हो गए है। इसके साथ ही लगातार चार ग्रैंड स्लैम जीतने का उनका सपना चकनाचूर हो गया।  समाचार एजेंसी डीपीए के मुताबिक नडाल को हमवतन खिलाड़ी डेविड फेरर ने वर्ष के पहले ग्रैंड ऑस्ट्रेलियन ओपन के क्वार्टर फाइनल मुकाबले में 6-4, 6-2, 6-3 से हराकर इस प्रतिष्ठत टूर्नामेंट से बाहर कर दिया।  इस हार के साथ ही नडाल के लगातार चार ग्रैंड स्लैम खिताब जीतने का सपना चकनाचूर हो गया।  इससे पहले, नडाल वर्ष 2009 में ऑस्ट्रेलियन ओपन का खिताब जीत चुके थे जबकि पिछले वर्ष उन्होंने विम्बल्डन, फ्रेंच ओपन और अमेरिकी ओपन का खिताब अपने नाम किया था।